जयपुर । मिस इंडिया सुमन राव का कहना है कि वह संजय लीला भंसाली की फिल्म से डेब्यू करना चाहती है। जयपुर में एक कार्यक्रम में शिरकत करने के दौरान मिस इंडिया सुमन राव ने कहा कि फिल्मों में आने से पहले वह अपना सीए का कोर्स पूरा करना चाहेगी।
उन्होंने कहा कि राजस्थान की मिट्टी से जुड़ाव होने के कारण उन्होंने पहले सोचा था कि पहले मिस राजस्थान बनूं और फिर मिस इंडिया। इसलिए मैने ऑडिशन के लिए जयपुर को चुना था। उन्होंने कहा कि पिंकसिटी का माहौल यहां के लोगों की मिलनसारता को देखते हुए उन्हें उत्साहवर्धन मिला। उन्होंने कहा कि अभी वह सिर्फ बीस साल की है और आगे अच्छे से अपने करियर के लेकर प्लानिंग करना चाहेगी। उन्होंने कहा कि अभी वह दूसरी बार जयपुर आई है। लेकिन जयपुर आकर उन्हें अपना घर जैसा माहौल मिलता है।